Nils Ahnlund

Nils Gabriel Ahnlund (23. elokuuta 1889 Uppsala – 11. tammikuuta 1957) oli ruotsalainen historioitsija.

Nils Ahnlund oli professori Olof Ahnlundin ja Hilda Svenssonin poika. Hän oli naimisissa kirkkoherra Emil Hallbergin Lisa-tyttären kanssa. Hän itse oli Knut Ahnlundin isä.

Vuonna 1908 Ahnlundista tuli ylioppilas Uumajassa, ja tämän jälkeen hän aloitti oppiuransa Uppsalan yliopistossa. Hänestä tuli Harald Hjärnen oppilaita, ja hän sai tohtorihatun vuonna 1918 teoksellaan Gustaf Adolf inför tyska kriget. Vuosina 1916–1926 hän oli Svenska Dagbladetin poliittinen toimittaja. Vuonna 1923 hänestä tehtiin Tukholman korkeakoulun dosentti. Viisi vuotta myöhemmin hänet valittiin koulun historian professoriksi. Vuonna 1941 hänet valittiin Ruotsin akatemiaan. Hänet valittiin myös Suomen Tiedeakatemiaan.

Lähteet

 Svenska Män och kvinnor 1. Tukholma 1944
 Vem är det 1953

Ruotsalaiset historioitsijat
Ruotsin akatemian jäsenet
Ruotsalaiset professorit
Vuonna 1889 syntyneet
Vuonna 1957 kuolleet